༄༅༔ ༔བར་དོའི་སྨོན་ལམ་འཇིགས་སྐྱོབ་མ་་
བཞུགས་སོ༔
བདག་ནི་ཚེ་ཡི་འཕེན་པ་ཟད་པའི་ཚེ༔ འཇིག་རྟེན་འདི་ཡི་
ཉེ་བས་མི་ཕན་པས༔ རང་ཉིད་གཅིག་པུར་བར་དོར་འཁྱམས་
ཙ་ན༔ རྒྱལ་བ་ཞི་ཁྲོའི་ཐུགས་རྗེའི་ཤུགས་ཕྱུང་ནས༔ མ་རིག་
མུན་པའི་སྨག་རུམ་སེལ་བར་ཤོག༔ དགའ་བའི་གྲོགས་དང་
བྲལ་ནས་གཅིག་པོར་འཁྱམས༔ རང་སྣང་སོང་བའི་གཟུགས་
བརྙན་ཤར་དུས་འདིར༔ སངས་རྒྱས་རྣམས་ཀྱི་ཐུགས་རྗེའི་
ཤུགས་ཕྱུང་ནས༔ དངངས་སྐྲག་བར་དོའི་འཇིགས་པ་མི་འབྱུང་
ཤོག༔ ཡེ་ཤེས་གསལ་བའི་འོད་ལྔ་འཆར་དུས་དེར༔ མི་འཇིགས་
མི་སྐྲག་རང་ངོ་ཤེས་པར་ཤོག༔ ཞི་དང་ཁྲོ་བོའི་སྐུ་གཟུགས་འཆར་
དུས་དེར༔ མི་འཇིགས་གདེངས་ཐོབ་བར་དོ་ངོ་ཤེས་ཤོག༔
ལས་ངན་དབང་གིས་སྡུག་བསྔལ་མྱོང་དུས་དེར༔ ཐུགས་རྗེ་ཆེན་
པོས་སྡུག་བསྔལ་སེལ་བར་ཤོག༔ ཆོས་ཉིད་རང་སྒྲ་འབྲུག་སྟོང་
- 164 -

བར་དོ་ཐོས་གྲོལ་ཆེན་མོ།
ལྡིར་བའི་ཚེ༔ ཐམས་ཅད་ཡིག་དྲུག་སྒྲ་རུ་འགྱུར་བར་ཤོག༔
སྐྱབས་མེད་ལས་ཀྱི་རྗེས་སུ་འབྲང་དུས་དེར༔ ཡི་དམ་ལྷ་ཡི་
སྡུག་བསྔལ་སེལ་བར་ཤོག༔ སྲིད་པ་བར་དོར་བརྫུས་ཏེ་སྐྱེས་ཙ་
ན༔ ཕྱིར་ལོག་བདུད་ཀྱི་ལུང་བསྟན་མི་འབྱུང་ཤོག༔ གང་དུ་
བསམ་པའི་དབང་གིས་སླེབས་ཙ་ན༔ ལས་ངན་འཁྲུལ་པའི་
འཇིགས་སྐྲག་མི་འབྱུང་ཤོག༔ གཅན་གཟན་ཁྲོ་བོའི་ངར་
སྐད་འདོན་པའི་ཚེ༔ ཡི་གེ་དྲུག་མའི་ཆོས་སྒྲར་འགྱུར་བར་ཤོག༔
ཁ་ཆར་རླུང་དང་མུན་པས་དེད་པའི་ཚེ༔ ཡེ་ཤེས་གསལ་བའི་ལྷ་
མིག་ཐོབ་པར་ཤོག༔ རིགས་མཐུན་ནང་ཚན་བར་དོའི་སེམས་
ཅན་རྣམས༔ མིག་སེར་མེད་ཅིང་མཐོ་རིས་སྐྱེ་བར་ཤོག༔ ཤིན་
ཏུ་ཉོན་མོངས་བཀྲེས་ཤིང་སྐོམ་པའི་ཚེ༔ ལྟོགས་སྐོམ་ཚ་གྲང་
སྡུག་བསྔལ་མེད་པར་ཤོག༔ ཕྱི་མའི་ཕ་མ་འདུ་འཕྲོད་མཐོང་ཙ་
ན༔ ཐུགས་རྗེ་ཆེན་པོ་ཡབ་ཡུམ་ཉིད་མཐོང་ཤོག༔ གར་སྐྱེ་
རང་དབང་ཐོབ་ནས་གཞན་དོན་དུ༔ མཚན་དཔེས་བརྒྱན་པའི་
ལུས་མཆོག་ཐོབ་པར་ཤོག༔ བདག་ནི་སྐྱེས་པའི་ལུས་མཆོག་ཐོབ་
གྱུར་ནས༔ མཐོང་ཐོས་ཐམས་ཅད་མྱུར་དུ་གྲོལ་བར་ཤོག༔
- 165 -

གངས་ཅན་ཁྱད་ནོར་དཔེ་ཚོགས།
ལས་ངན་ཐམས་ཅད་རྗེས་སུ་མ་འབྲངས་ཤིང་༔ བསོད་ནམས་
ཐམས་ཅད་འཕེལ་ཞིང་རྗེས་འབད་ཤོག༔ གང་དང་གང་དུ་སྐྱེས་
པ་དེ་དང་དེར༔ ཚེ་རབས་ཡི་དམ་ལྷ་དང་མཇལ་བར་ཤོག༔
སྐྱེས་མ་ཐག་ཏུ་སྨྲ་ཤིང་དོན་ཤེས་ཏེ སྐྱེ་བ་དྲན་ཞིང་མི་བརྗེད་
གཟུངས་ཐོབ་ཤོག༔ ཡོན་ཏན་ཆེ་ཆུང་འབྲིང་དང་སྣ་ཚོགས་
པ༔ ཐོས་སམ་མཐོང་བ་ཙམ་གྱིས་ཤེས་གྱུར་ཅིག༔ གང་དུ་སྐྱེས་
པའི་ཡུལ་དེར་བཀྲ་ཤིས་ཤིང་༔ སེམས་ཅན་ཐམས་ཅད་
བདེ་དང་ལྡན་གྱུར་ཅིག༔ རྒྱལ་བ་ཞི་ཁྲོ་ཁྱེད་སྐུ་ཅི་འདྲ་དང་༔
འཁོར་དང་སྐུ་ཚེའི་ཚད་དང་ཞིང་ཁམས་སུ༔ ཁྱེད་ཀྱི་མཚན་
མཆོག་བཟང་པོ་ཅི་འདྲ་བ༔ དེ་འདྲ་ཁོ་ནར་བདག་སོ་གས་འགྱུར་
བར་ཤོག༔
བར་དོའི་སྨོན་ལམ་འཇིགས་སྐྱོབས་མ་ཞེས་བྱ་བ༔
ཨྱོན་གྱི་མཁན་པོ་པདྨ་འབྱུང་
གནས་ཀྱི་མཛད་པ༔ ཇི་སྲིད་འཁོར་བའི་འཇིག་རྟེན་མ་སྟོངས་བར༔ དེ་སྲིད་ཟབ་
ཆོས་འདི་ཡང་མ་རྫོགས་ཤོག༔ རྒྱ་རྒྱ་རྒྱ༔ སྤྲུལ་སྐུ་ཀརྨ་གླིང་པའི་གཏེར་མའོ༔ ༔
༈རྷ།།ཏ།ཅ།ཐ།ཅཐོ།བྷལྷ༔ ཧཱྃ༔ ཐུགས་རྗེ་ཆེན་པོ་མ་རིག་
མུན་སེལ་ལས༔ ཐོས་གྲོལ་ཚོར་བ་རང་གྲོལ་བཞུགས༔ དྷ།༔
་་་
ཀ ཀ ན
- 166 -

བར་དོ་ཐོས་གྲོལ་ཆེན་མོ།
ཏ།ཋ།ཏ།དྷ། ཀློ་བྷ་ལྷ༔ འཕགས་པ་མ་རིག་མུན་སེལ་ལ་
ཕྱག་འཚལ་ལོ༔ མ་འོངས་དུས་ཀྱི་འགྲོ་དོན་དང་༔ ད་ལྟ་མངའ་
བདག་བོད་འབངས་རྣམས༔ ཐོས་བསམ་སྒོམ་བསྒྲུབ་ལ་སོགས་
པའི༔ རྩོལ་བས་འབད་པར་མི་དགོས་པར༔ ངན་སོང་འགྲོ་བའི་
སྒོ་གཅོད་ཅིང་༔ སངས་རྒྱས་ཞིང་དུ་གྲོལ་བའི་ཐབས༔ བདག་
འདྲ་པདྨ་འབྱུང་གནས་ཀྱི༔ རི་བོ་ཏ་ལའི་ཕོ་བྲང་དུ༔ འཕགས་
པ་སྤྱན་རས་གཟིགས་ལ་ཞུས༔ ད་ལྟ༌ཆོས༌འཁོར༌འདི༌འབྱོངས༌
པའི༔ གྲོལ་སྟོན་ཆོས་ཀྱི་སྟོན་མོ་ལ༔ ཐོས་གྲོལ་ཚོར་བ་རང་
གྲོལ་འདི༔ ལེགས་པར་ཉོན་ཞིག་བོད་འབངས་རྣམས༔ གྲོལ་
མྱུར་འདི་ལ་ཐེ་ཚོམ་མེད༔ ཨོཾ་ཨཱཿཧཱུྃ་ཧྲཱི༔ ཨོྃ་མ་ཎི་པདྨེ་ཧཱུྃ༔ ཨོཾ་བྷེ་
རོ་ཙ་ན་ཧཱུྃ༔ ཨཀྵོ་བྷྱ༔ རཏྣ་སིབྷ་ཝ༔ ཨ་མི་དྷེ་ཝ༔ ཨ་མོ་གྷ་སིདྡྷི་
ཧཱུྃ༔ པདྨ་ཧ་མཧཱ་ཨ་མོ་གྷ་པ་ཤ༔ ས་ཧ་ཡཱཾ་ས་མ་ཡ་ཧྲི་ཡཾ་ཙ་ར་ཙ་
ན་ཧཱུྃ༔ ན་མོ་བྷ་ག་ཝ་ཏེ་ཨཱརྱ་ཨ་ཝ་ལོ་ཀེ་ཤྭ་ར་ཡ༔ བྷོ་དྷི་སཏྭ་ཡ༔
མཧཱ་སཏྭ་ཡ༔ མཧཱ་ཀ་རུ་ནི་ཀ་ཡ༔ སིདྡྷི་མཎྚ་ཡ་ཡཱ་ནི་སྭཧཱ༔
སྒྲ་དག་དབྱངས་གསལ་སྙན་པའི་གླུ༔ སེམས་བསྐྱེད་ལྡན་པའི་
རྣལ་འབྱོར་པས༔ ཀུན་གྱི་ཐོས་སར་འདི་བརྗོད་ན༔ སྒྲ་ཐོས་
- 167 -
༡༢༠
4、3019 3.),,。

གངས་ཅན་ཁྱད་ནོར་དཔེ་ཚོགས།
སེམས་ཅན་ཐམས་ཅད་ཀུན༔ གྲོལ་བར་འགྱུར་བ་གདོན་མི་ཟ༔
ཅེས་གསུངས་པ་རྣམས་བདག་མཚོ་རྒྱལ་གྱི༔ བརྡའ་ཡིག་ཏུ་
བཏབ་སྟེ་གཏེར་དུ་སྦས་པའོ༔ ལས་འཕྲོ་ཅན་དང་འཕྲད་པར་
ཤོག༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔
ས་མ་ཡ༔ རྒྱ་རྒྱ་རྒྱ༔ ཊ། ཐ། ཧ་ཧུལ༔ བདག་ཁམས་པ་ཉི་མ་
གྲགས་པས་མང་ཡུལ་བྱམས་སྤྲིན་གྱི་གཙུགལག་ཁང་ནས་གདན་
དྲངས་ཤིང་༔ ཁམས་སྲིན་མོ་རྫོང་གི་ཕུག་ནག་ཨྱོན་སྒྲུབ་
གནས་སུ་ཤོག་སེར་ལས་ལྕགས་སྤྲེ་ཧོཪ་ཟླ་དྲུག་པར་ཞལ་
བཤུས་པའོ༔ ༔
8
་་
...
བྷརཱདྷམཝཾཏྟཱ མྨཱ ཨུཏི
- 168 -

བར་དོ་ཐོས་གྲོལ་ཆེན་མོ།
*ླ